PATVIRTINTA

Jonavos Jeronimo Ralio gimnazijos

direktoriaus 2025 m. sausio d.

įsakymu Nr. V1-

**JONAVOS JERONIMO RALIO GIMNAZIJOS 2025–2027 METŲ**

**KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Jonavos Jeronimo Ralio gimnazijos (toliau – gimnazija) 2025–2027 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti Gimnazijoje.

2. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę Gimnazijos darbuotojų veiklą.

3. Programos strateginės kryptys – korupcijos prevencija, antikorupcinis švietimas ir informavimas

4. Programa parengta 3 metų laikotarpiui.

**II SKYRIUS**

**SITUACIJOS ANALIZĖ**

5. Gimnazija savo veiklą grindžia vadovaudamasi Lietuvos Respublikos švietimo įstatymu, Lietuvos Respublikos Švietimo ir mokslo ministro įsakymais, Jonavos rajono savivaldybės tarybos sprendimais, Jonavos rajono mero potvarkiais, Jonavos rajono savivaldybės administracijos direktoriaus įsakymais, Jonavos rajono savivaldybės administracijos švietimo kultūros ir sporto skyriaus vedėjo įsakymais, Lietuvos Respublikos viešųjų įstaigų įstatymu, kitais įstatymais, Gimnazijos veiklos nuostatais ir darbo tvarkos taisyklėmis.

6. Vykdydamas pagrindines veiklas, Gimnazija išduoda pagrindinio, vidurinio išsilavinimo pažymėjimus, pagrindinio ir vidurinio ugdymo pasiekimų pažymėjimus. Išduodant šiuos dokumentus, laikomasi griežtos apskaitos blankų tvarkos.

7. Viešieji pirkimai vykdomi vadovaujantis Viešųjų pirkimų įstatymu ir patvirtintomis Gimnazijos viešųjų pirkimų taisyklėmis.

8. Gimnazijos direktorius kasmet atsiskaito už įstaigos ūkinę ir finansinę veiklą Jonavos rajono savivaldybės tarybai, Gimnazijos tarybai. Gimnazijos bendruomenė informuojama apie mokinių krepšelio, aplinkos, 1,2 proc., specialiųjų programų lėšų panaudojimą, finansinės paramos teikimą, įskaitant Europos Sąjungos struktūrinių fondų paramą.

9. Antikorupcinio švietimo temos integruojamos į ekonomikos, istorijos, pilietiškumo pagrindų, etikos bei kitus mokomuosius dalykus, klasės auklėtojų veiklą, neformaliojo švietimo renginius.

**III SKYRIUS**

**PROGRAMOS TIKSLAI IR UŽDAVINIAI**

10. Programos tikslai:

10.1. siekti mažinti korupcijos pasireiškimo galimybių atsiradimą;

10.2. užtikrinti skaidrią ir veiksmingą veiklą Gimnazijoje;

10.3. ugdyti bendruomenės narių antikorupcines nuostatas, nepakančią korupcijai pilietinę poziciją.

11. Korupcijos prevencijos programos tikslams pasiekti numatomi uždaviniai:

11.1. užtikrinti efektyvų numatytų priemonių įgyvendinimą;

11.2. siekti, kad visų sprendimų priėmimo procesai būtų skaidrūs, atviri ir prieinami Gimnazijos bendruomenei;

11.3. vykdyti antikorupcinio švietimo sklaidą Gimnazijoje;

11.4. supažindinti mokinius su savivaldos principais ir skatinti juos būti aktyviais visuomenės nariais.

**IV SKYRIUS**

**BAIGIAMOSIOS NUOSTATOS**

12. Programa įgyvendinama pagal Programos įgyvendinimo priemonių planą.

13. Už konkrečių Programos priemonių įgyvendinimą atsako priemonių plane nurodyti vykdytojai.

14. Programa skelbiama Gimnazijos svetainėje [www.jralio.lt](http://www.jralio.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_